Flavell Te Ururoa: Motions — Haiti—Earthquake New Zealand Defence Force—Death of Squadron Leader Nicholas Cree 
Flavell Te Ururoa: Motions — Haiti—Earthquake New Zealand Defence Force—Death of Squadron Leader Nicholas Cree 
[Volume:660;Page:8646] 
TE URUROA FLAVELL (Maori Party—Waiariki) 
: 
 E te Whare tena tatau katoa. Me penei rawa te korero: “Whakataka te hau ki te uru whakataka te hau ki te tonga kia makinakina ki uta kia mataratara ki tai. E hi ake ana te atakura he tio he huka he hauhunga.” Tihe mauri ora. Tatau kua hoki mai ki roto i nga pakitara o te Whare nei kia ora tatau. 
O roto i te ao Maori ara ano te korero “he harahara wai nga kanohi”. He tohu tera mo te ngaronga o te tangata i te tirohanga kanohi. Koi nei te tu ake kai aku rangatira kei te tuku i tetahi poroporoaki ki tenei he toa tonu o roto o Tumatauenga a ko tona ingoa ko Nick Cree e korerohia ake nei. Kei te tu ake te Pati Maori ki te tautoko i nga korero kua korerohia ki te tuku roimata ki a Tumatauenga e rongo nei te mamae ki te motu whanui tonu ka mutu ki tona whanau. Aroha atu ana ki te rongo i te korero o tana parata. Katahi te tangata ko tenei e ai ki ta ratau he tangata koi he tangata matatau he tangata pukumahi he tangata maia ki te whaiwhai haere i nga mahi katoa ahakoa he aha. 
Ka mutu e ai ki taku mohio i putake mai nga mahi o te tangata nei i roto o Ohakea ka mutu hei whaiwhai haere i te korero a enei na kua puta ia kua haere ki tawahi me ki ki Horomona ki Timoa ki te Rawhiti ki Singapore. No reira e aroha atu ana ki a ia kua ngaro atu i te tirohanga kanohi. Maia i roto i nga mahi katoa engari kua noho pani tana hoa rangatira a Hera e korerohia ake nei me tana tamaiti wha marama noa iho te pakeke. Wha marama noa iho te pakeke. 
No reira i a tatou e poroporoaki nei me rere tonu nga whakaaro ki te hunga o roto o Tumatauenga i tu i te mura o te ahi mo te aha? Mo te painga o Aotearoa whanui tonu ahakoa pai mai kino mai. Me mihi ki a ratou me mihi ki te tangata i noho hei papa mo tana tamaiti hei hoa rangatira mo tana wahine hei whanaunga tata ki ona tuakana ki ona teina ki ona tuahine hei hoa ki nga mea o roto Tumatauenga ka mutu me tuku a ia ki te rua koiwi o nga matua tupuna kia okioki kia moe. 
No reira koi nei te whakatau atu ki a koutou e te hunga kua ngaro atu i te tirohanga kanohi. Ko koe kei taku rangatira Tumatauenga moe mai. Koutou o roto o Haiti moe mai. Tatau kua hoki mai ki roto i nga pakitara o te Whare i te rangi nei kua kawea katoatia nga mate o te wa mai i te wa i hui tatau i tera tau. Me tuku roimata ki a ratau katoa ka tika me whakaaro ake ano hoki mo te hunga o roto o Tumatauenga kai tawahi i tenei wa tonu nei. Ara no nga korero kai te pakitara o te Whare. Me tuku i nga whakaaro mo ratou kia hoki pai mai kia ora mai ki te wa kainga kia taea e tatau te whakanui i ta ratau tu hei toa mo Aotearoa. Apiti hono tatai hono koutou ki a koutou apiti hono tatai hono e te Whare e te Mangai o te Whare tena koutou tena koutou kia ora tatau. 
[ 
Greetings to us all the House. There is a proverb that goes like this: “Cease the winds from the west and south. Let the breezes blow over the land and ocean. Let the red-tipped dawn come with a sharpened air a touch of frost and a promise of a glorious day.” Behold the breath of life. To those of us who have returned to be within the walls of this House greetings.  
There is a saying in the Maori world about how “the eyes overflow with tears” when a life is lost in tragic circumstances. My esteemed colleagues this is why I rise to bid farewell to this warrior from within the air force whose name is Nick Cree. The Maori Party rises to endorse the tributes expressed at this painful loss to the air force to the nation at large and particularly his family. It was heart-rending to hear what his brother had to say about him. What a person this man was. To them he was sharp clever industrious and daring. He was good at everything he did no matter what it was.  
To my knowledge this man’s aerial moves came to bear while he was at Ohakea. He did a tour of duty in the Solomons East Timor and Singapore. It is sad indeed that he is gone. He was talented in everything he did but his wife Sarah is widowed now and his child of just 4 months is left bereft and without a father.  
So as we make tributes of farewell thoughts must go to those of the armed forces who fell in the line of duty and for what purpose? It was for the good of New Zealand at large be it favourable or not. Acknowledge them. Acknowledge the one who became a father for his child a husband to his wife a close relative to his elder and younger siblings his sisters and a comrade in arms to those in the armed forces. At the end of it all release him to the graveyard of his forebears where he will rest and slumber.  
This then is the tribute to those of you lost from sight. To you my chiefly God of War rest there. Those of you who died in Haiti sleep there. To those of us who have returned to be in the confines of this House we have acknowledged all the deaths of the moment including those since our sitting last year. It is right that we weep for them but in doing so spare a thought as well for those at present overseas in the armed forces to celebrate the stories adorning the walls of the House. Seek that they return home safely and well so that we can honour them as warriors of New Zealand. Greetings to you Mr Speaker as you bond and become united with the House. Greetings greetings greetings.  
]